จากข้อมูลของ Bloomberg ในเดือนกันยายน 2021 มีกองทุน ETF หุ้นทั่วโลกออกใหม่เปิดซื้อขายแล้วถึง 35 กองทุน และมี 3 Thematic ETFs ที่น่าสนใจ ซึ่งได้แก่กองทุนอะไรบ้าง
จากข้อมูลของ Bloomberg ในเดือนกันยายน 2021 มีกองทุน ETF หุ้นทั่วโลกออกใหม่เปิดซื้อขายแล้วถึง 35 กองทุน และมี 3 Thematic ETFs ที่น่าสนใจ ดังนี้

กองทุนแรก คือ Goldman Sachs Future Tech Leaders Equity ETF ตัวย่อ GTEK Active ETF ที่ตั้งเป้าหมายลงทุนในบริษัท Technology แห่งอนาคตที่ยังไม่เป็นที่รู้จักในปัจจุบัน ถือเป็น Thematic ETF ที่ 3 ของ Goldman Sachs ต่อจาก GSFP (GS Future Planet Equity ETF) และ GINN (GS Innovate Equity ETF)

กองทุนที่สอง คือ WisdomTree Carbon ตัวย่อ CARB เปิดตัวในฝั่งยุโรป โดยเป็น ETP Managed Future ตั้งเป้าหมายทำผลตอบแทนตามราคาของ European Union Carbon Emission Allowances (ICE EUA) เทียบได้กับราคาของ Carbon ที่ซื้อขายบนเป้าหมายของการลดภาวะโลกร้อน

กองทุนที่สาม คือ ETFMG Breakwave Sea Decarbonization Tech ETF ตัวย่อ BSEA  ลงทุนในบริษัทที่เกี่ยวข้องกับการขนส่งทางทะเล และเทคโนโลยีที่เกี่ยวข้องกับการลดการปล่อยคาร์บอนในอุตสาหกรรมเดินสมุทร

สำหรับ Thematic Investor ต้องจับตาทิศทางของบอนด์ยีลด์ ตลาดแรงงาน และนโยบายเศรษฐกิจ และต้องระวังว่าหลายธีมอาจยังไม่หยึดปรับฐาน การที่เงินเฟ้อกลับขึ้นมาเป็นปัญหาสำคัญของโลกตะวันตก เป็นเหตุผลที่จะหนุนให้บอนด์ยีลด์ทั่วโลกไม่ปรับตัวลงไปในระดับต่ำ ขณะเดียวกัน ธนาคารกลางก็มีแนวโน้มที่จะส่งสัญญาณนโยบายการเงินที่เข้มงวดมากขึ้น ทำให้ธีมลงทุนที่เกี่ยวข้องกับเทคโนโลยีแห่งอนาคตมีความเสี่ยงปรับฐานได้อีก
ตลาดการเงิน & ผลิตภัณฑ์และบริการทางการเงิน,ความรู้ทางการเงิน